Ursula von der Leyen îndeamnă europenii să se vaccineze împotriva COVID-19: "Suntem îngrijoraţi de varianta Delta".
Președintele Comisiei Europene le-a solicitat vineri europenilor să se vaccineze împotriva COVID-19. Ursula von der Leyen a lansat apelul în contextul răspândirii variantei Delta a coronavirusului. Von der Leyen: Gravitatea infectării poate fi redusă prin vaccinare şi măsuri de igienă.
Ursula von der Leyen, președinta Comisiei Europene, le-a solicitat europenilor să se vaccineze împotriva COVID-19, în contextul răspândirii tulpinii Delta în mai multe țări europene."Suntem îngrijoraţi în legătură cu varianta Delta. Vedem că noua variantă Delta este mult mai transmisibilă decât celelalte şi că ratele de infectare cresc. Știm că ele vor creşte", a afirmat şefa executivului comunitar, vineri, în timpul unei vizite în Lituania, potrivit DPA.Șefa Comisiei Europene a mai transmis că "vestea bună"⁣ este aceea că vaccinurile anti-COVID-19 existente sunt eficiente împotriva variantei mai contagioase Delta."Gravitatea infectării poate fi redusă prin vaccinare şi măsuri de igienă. Eu pot doar să cer fiecărei persoane care nu a folosit ocazia de a se vaccina să o facă″⁣, a adăugat Ursula von der Leyen.